อีแวน เฟรเดอริก

อีแวน "ชิป" เฟรเดอริกที่ 2 (; เกิด ค.ศ. 1966) เป็นอดีตทหารชาวอเมริกันที่ถูกพิจารณาคดีในศาลทหารในข้อหาทารุณกรรมนักโทษหลังจากเกิดเรื่องอื้อฉาวเกี่ยวกับการทารุณกรรมนักโทษในเรือนจำอะบูฆุร็อยบ์ระหว่าง ค.ศ. 2003–2004 พร้อมกับทหารคนอื่น ๆ ในหน่วยกองหนุนกองทัพ คือ เหล่าสารวัตรทหารที่ 372 เฟรเดอริกถูกกล่าวหาว่าปล่อยให้มีการทารุณกรรมทางเพศ ทางร่างกาย และทางจิตใจต่อนักโทษชาวอิรักในเรือนจำอะบูฆุร็อยบ์ ซึ่งเป็นเรือนจำที่มีชื่อเสียงในทางไม่ดีในกรุงแบกแดดระหว่างที่สหรัฐอเมริกาเข้ายึดครองอิรัก ในเดือนพฤษภาคม ค.ศ. 2004 เฟรเดอริกยอมรับสารภาพผิดในข้อหาสมรู้ร่วมคิด ละเลยหน้าที่ ทารุณกรรมนักโทษ การประทุษร้าย และกระทำการอนาจาร เขาถูกตัดสินจำคุก 8 ปี เสียยศและเงินเดือน และถูกปลดประจำการอย่างไม่เป็นเกียรติ ()"Detainee Abuse: Abu Ghraib Court Martial: Staff Sgt. Ivan Frederick, USA"  Steven C. Welsh, Esq., CDI Research Analyst, October 26, 2004, International Security Law Project, Center for Defense Information หลังถูกจำคุกเป็นเวลาสี่ปี เขาได้รับการปล่อยตัวโดยมีการคุมประพฤติในเดือนตุลาคม ค.ศ. 2007 

เฟรเดอริกเป็นสิบตรี และเป็นพลทหารอาวุโสที่สุดในเรือนจำตั้งแต่เดือนตุลาคมถึงธันวาคม ค.ศ. 2003 ก่อนที่เฟรเดอริกจะถูกส่งไปประจำการที่อิรัก เขาเคยเป็นเจ้าหน้าที่ราชทัณฑ์ในศูนย์ราชทัณฑ์บักกิงแฮมที่ดิลล์วิน รัฐเวอร์จีเนีย

อ้างอิง

อ่านเพิ่ม

แหล่งข้อมูลอื่น
Interview with Philip Zimbardo  (scroll to 51:50)
Philip Zimbardo at TED.org

หมวดหมู่:เจ้าหน้าที่ราชทัณฑ์ชาวอเมริกัน
หมวดหมู่:บุคลากรทหารจากรัฐแมรีแลนด์
หมวดหมู่:ทหารกองทัพสหรัฐ
หมวดหมู่:คนที่ถูกตัดสินว่ามีความผิดในคดีอื้อฉาวอะบูฆุร็อยบ์